Imperial British East Africa Company (Compania Imperială Britanică a Africii Orientale) (IBEAC) a fost administratorul Africii Răsăritene Britanice, care a fost predecesorul Protectoratului Africii de Est (mai târziu Kenya). IBEAC a fost o asociație comercială fondată pentru dezvoltarea comerțului în regiunile din Africa controlate de puterea colonială britanică. Creată după semnarea Tratatului de la Berlin din 1885, compania a fost condusă de William Mackinnon și s-a bazat pe activitățile comerciale ale companiei sale în regiune, cu încurajarea guvernului britanic, care i-a acordat statutul de companie „imperială” - deși acest statut era destul de vag definit. În principal, statutul imperial asigura supușilor britanici imunitatea juridică și în plus le permitea să colecteze impozite, să impună taxe vamale, să aplice hotărâri judecătorești, să semneze tratate sau alte acte în același fel cu guvernul local.